hotchpotch/miracl-hf-unified huggingface dataset:
జాతీయములు - హ
హ - అక్షరంతో ప్రారంభమయ్యే జాతీయాలు ఇక్కడ ఇవ్వబడ్డాయి.
ఈ జాబితాను అక్షర క్రమంలో అమర్చడానికి సహకరించండి. క్రొత్త జాతీయాలను కూడా అక్షర క్రమంలో చేర్చండి.
"జాతీయములు" జాతి ప్రజల సంభాషణలో స్థిరపడిపోయిన కొన్ని నానుడులు. ఇవి అనగానే అర్ధమైపోయే మాటలు. మనిషి జీవితంలో కంటికి కనిపించేది, అనుభవంలోకి వచ్చేది, అనుభూతిని కలిగించేది ఇలా ప్రతి దాని నుంచి జాతీయాలు పుట్టుకొస్తూనే ఉంటాయి.
ఆంగ్ల భాషలో "జాతీయము" అన్న పదానికి idiom అనే పదాన్ని వాడుతారు. జాతీయం అనేది జాతి వాడుకలో రూపు దిదద్దుకొన్న భాషా విశేషం. ఒక జాతీయంలో ఉన్న పదాల అర్ధాన్ని ఉన్నదున్నట్లు పరిశీలిస్తే వచ్చే అర్థం వేరు, ఆ పదాల పొందికతోనే వచ్చే జాతీయానికి ఉండే అర్థం వేరు. ఉదాహరణకు "చేతికి ఎముక లేదు" అన్న జాతీయంలో ఉన్న పదాలకు విఘంటుపరంగా ఉండే అర్థం "ఎముక లేని చేయి. అనగా కేవలం కండరాలు మాత్రమే ఉండాలి" కాని ఈ జాతీయానికి అర్థం "ధారాళంగా దానమిచ్చే మనిషి" అని.
పెద్దా, చిన్నా భేదము లేకుండా
హనుమంతుడు లంకలో వున్నప్పుడు రారణాసురుని ఎదుట కూర్చోవడానికి రారణుని సింహాసనానికి కన్నా ఎత్తైన వేదికను తన తోకను పెంచి దానితో చేసిన వేధికపై కూర్చున్నాడని పురాణ కథనం. అనగా అతి పొడవైనదని అర్థం. అతి పొడవైనదని చెప్పే సందర్భంలో ఈ జాతీయాన్ని వాడుతారు. ఇలాంటిదే మరొక జాతీయం కూడా ఉంది. కొండవీడు చాంతాంత అని.
ప్రత్యేక గుర్తింపు, ప్రతిభ లేని వాడు.అనామకుడు. భార్యచాటు మొగుడు, నారాయణమ్మ మొగుడు అనికూడా అంటారు. స్వంత గుర్తింపు లేని వాళ్ళ గురించి చెప్పేటప్పుడు ఈ జాతీయాన్ని వాడుతారు.
ఉదా: హమ్మయ్య వెతుకుతున్నది దొరికింది.ఏదైనా సాధించా విడిచే నిట్టూర్పు
సులభంగా ఖర్చైపోవడం, తొందరగా అయిపోవడం అనే అర్థాలలో ఈ జాతీయం వాడుకలో ఉంది. కర్పూరాన్ని హారతి కోసం వెలిగించినప్పుడు కలిగే స్థితిని దృష్టిలో ఉంచుకుని ఈ జాతీయం ప్రయోగంలోకి వచ్చింది.హారతి కర్పూరము అతి తొందరగా హరించుక పోతుంది. ధనం, ఆస్తి తొందరగా ఖర్చైన సందర్భంలో ఈ జాతీయాన్ని వాడుతుంటారు. 'ఆస్తంతా హారతి కర్పూరమైంది' అనేలాంటి ప్రయోగాలు ఉన్నాయి.
తిరిగి గెలిచాడు అని అర్థం. మూదవ సారి గెలవడాన్ని హ్యాట్రిక్ సాధిచాడు అని అంటారు
హేమాహేములు అనే రూపంగా కూడా కనిపించే ఈ జాతీయం అన్నింటా గొప్పవారు, సమర్థులు అనే అర్థంలో వ్యవహారంలో ఉంది. కొన్నిచోట్ల మోసగాళ్లనే అర్థంలో కూడా వాడడం జరుగుతోంది. ఇవి ఎవరైనా ఇద్దరికి సంబంధించిన పేర్లా? అసలీ హేమా హేముడు అనేవారు ఉన్నారా? వారివల్లనే ఈ జాతీయం వచ్చిందా? అనేవాటిని గురించి ఇంకా పండితలోకంలో చర్చలు జరుగుతూనే ఉన్నాయి. ఏదేమైనా కడు సమర్థులు, అందరికంటే గొప్పవారు అనే అర్థాల్లో ఈ జాతీయం ప్రయోగంలో కనిపిస్తుంది. 'వారికేమండీ హేమాహేమీలు, ఎలాంటి పనినైనా సాధించగలరు' అనేలాంటి ప్రయోగాలు గమనార్హం.
కఠినాత్ముడని అర్థం: ఉదా: వాడు హృదయం లేని వాడు: దయా గుణం అసలు లేదు. కఠినాత్ముడు. వారిని గురించి ఈ జాతీయాన్ని వాడుతారు.
దీనంగా దేవుడిని ప్రార్థించడము: ఉదా: హే భగవంతుడా ఎన్ని కష్టాలొచ్చాయిరా...
ప్రాణం పోయిందని అర్థం, లేదా జీవుడు ఎగిరి పోయాడని అర్థం. (హంస అనగా శరీరంలోని జీవుడు అని అర్థము)
ఖైరతాబాదు
ఇబ్రహీం కుతుబ్ షా తన కుమార్తె ఖైరున్నీసా బేగానికి ఇచ్చిన జాగీరు కాలక్రమేణా ఖైరతాబాద్ గా మారింది.
వినాయక చవితికి ఇక్కడ జరిపే సంబురాలు దేశప్రఖ్యాతం. ఈ గణేశుని ఉత్సవాలు హైందవుల్లో తిరిగి సామరస్యతా భావాన్ని, ఐక్యతను పెంపొందించి ఆధ్యాత్మికంగా, రాజకీయంగా చైతన్యవంతం చేయడంలో విశెషమైన పాత్ర పోషిస్తున్నాయి. బాల గంగాధర తిలక్ వంటి వారు, ప్రజల్లో జాగృతి నింపి పోరాట బాట పట్టించుటకు, ఐక్యతకు వినాయకుని జయంతిని సమైక్యంగా నిర్వహించడం ప్రారంభించారు. ఆ స్ఫూర్తితో ఖైరతాబాదు నగరంలో 1954లో అప్పటి కౌన్సిలర్ సింగరి శంకరయ్య సమైక్య గణేశ్ ఉత్సవాలను నిర్వహించడం మొదలు పెట్టారు. ఆనాటి నుండి ఇవి నాయకత్వానికీ, ఐక్యతకు ప్రతిరూపంగా స్ఫూర్తిని నింపుతున్నాయి.
1954లో అప్పటి కౌన్సిలర్‌ సింగరి శంకరయ్య ఆధ్వర్యంలో ఒక అడుగు ఎత్తు విగ్రహంతో మొదలుపెట్టిన ఉత్సవాల ప్రతిష్ఠతో ప్రతిమ కూడా పెరుగుతూ వచ్చింది. అలా 60ఏళ్ల వరకు ఒక్కో అడుగు పెంచుతూ ఆ తర్వాత తగ్గిస్తూ వస్తున్నారు. విగ్రహం ఎత్తు తగ్గినా రూపకల్పనలో ఏటా వైవిధ్యతను చాటుతున్నారు శంకరయ్యతో పాటు కలిసి పనిచేసిన ఆయన సోదరుడు సింగరి సుదర్శన్‌ ఇప్పుడు వినాయకుడి ఏర్పాట్లు చూసుకుంటున్నారు.రాష్ట్రంలోనే అతిపెద్ద నియోజకవర్గం..పునర్విభజన ఫలితంగా నాలుగు శాసనసభ స్థానాలు..సిటీ పాలిటిక్స్ కు సెంటర్ ఆఫ్ అట్రాక్షన్ గా...పిజెఆర్ అంటేనే కాంగ్రెస్ ను గుర్తుచేసి...కాంగ్రెస్ పార్టీకి కంచుకోటగా మారిపోయిన నియోజకవర్గం.. అతిపెద్ద వినాయకుడికి వేదికయ్యేది ఖైరతాబాద్ నియోజకవర్గం..అంతకు ముందు ఐదు సెగ్మెంట్లతో కలుపుకుని దేశంలోనే అతిపెద్ద నియోజకవర్గంగా 1967లో ఏర్పాటైంది.. 2009 పునర్ వ్యవస్థీకరణతో పూర్తిగా తన స్వరూపాన్నే కోల్పోయి శేరిలింగంపల్లి,జూబ్లీహిల్స్,కూకట్ పల్లిలు విడిపోగా...అప్పటివరకు అంబర్ పేట నియోజకవర్గంలో ఉన్నా హిమయత్ నగర్, అమీర్ పేటలను కలుపుకుని ఖైరతాబాద్ నియోజకవర్గంగా ఏర్పాటైంది...ప్రతిష్ఠాత్మకమైన హుస్సేన్ సాగర్,రాష్ట్రానికే గుండెకాయలాంటి సచివాలయం,రాష్ట్ర ప్రథమ పౌరుడి నివాసమైన రాజ్ భవన్ వంటివి ఎన్నో ఈ నియోజకవర్గం పరిధిలో ఉంటాయి...
ఖైరతాబాదు (Khairatabad) హైదరాబాదు నగరంలోని ఒక నివాసప్రాంతము. ఇక్కడ జరిగే వినాయకచవితి ఉత్సవాలు బాగా ప్రసిద్ధిచెందాయి. 
ఇదొక రహదారి కూడలి. ఇక్కడి నుండి సోమాజీగుడ, అమీర్ పేట, హుసేన్ సాగర్ మరియు లకడీ కా పుల్ ప్రాంతాలకు పోవచ్చును. ఇలాంటి ఒక రహదారి ఆంధ్ర ప్రదేశ్ గవర్నర్ నివాసమైన రాజ్ భవన్కు దారితీస్తుంది. ఇక్కడ ప్రాంతీయ రవాణా అధికారి ప్రధాన కార్యాలయం, ప్రెస్ క్లబ్, షాదన్ గ్రూప్, ఈనాడు మొదలైనవి ఉన్నాయి. ఖైరతాబాదు రహదారి వంతెన రైలు కట్టల మీదనుండి హుస్సేన్ సాగర్ వైపు వెళ్లడానికి ఉపయోగిస్తారు...
ఓవైపు సంపన్నుల బంగ్లాలు, మరోవైపు 103 బస్తీ పెంకుటిళ్లతో కలగూరగంపల ఉంటుంది ఈ సెగ్మెంట్...నియోజకవర్గం ఏర్పాటైనప్పటినుంచి 17సార్లు జరిగిన ఎన్నికల్లో 14 సార్లు దక్కించుకుంది కాంగ్రెస్ పార్టీయే..అందులో సీల్పీ నేత పీజేఆర్ ఐదుసార్లు ఎమ్మేల్యేగా గెలిచి..ఆయన మరణానంతరం ఆయన కొడుకు విష్ణువర్ధన్ రెడ్డిని ఆదరించింది ఈ నియోజకవర్గం..2009లో జరిగిన ఎన్నికల్లో కాంగ్రెస్ పార్టీనుంచి పోటీచేసిన దానం నాగేంధర్, టిడిపి అభ్యర్థి విజయారామారావుపై విజయం సాధించారు... అయితే మొదటినుంచి కాంగ్రెస్ పార్టీకే నీరాజనం పలుకుతున్నారు ఓటర్లు...
పరమహంస యోగానంద
పరమహంస యోగానంద (జనవరి 5, 1893 — మార్చి 7, 1952) బెంగాల్కు చెందిన ఒక యోగి. ఆయన జన్మనామం "ముకుంద లాల్ ఘోష్". ఆయన రాసిన ఒక యోగి ఆత్మకథ అనే ఆధ్యాత్మిక రచన అనేక ప్రతులు అమ్ముడై సంచలనం సృష్టించింది.
యోగానంద 1893, జనవరి 5 న ఉత్తరప్రదేశ్ లోని గోరఖ్‌పూర్లో ఒక సాంప్రదాయ బెంగాలీ కుటుంబంలో జన్మించాడు. ఆయన జన్మనామం ముకుందలాల్ ఘోష్. తండ్రి భగవతీ చరణ్ ఘోష్ బెంగాల్ - నాగపూర్ రైల్వేలో ఉపాధ్యక్షుడి స్థాయి ఉద్యోగి. తల్లి గృహిణి. భగవతీ చరణ్ దంపతులకు మొత్తం ఎనిమిది సంతానం. వీరిలో నాలుగోవాడు ముకుందుడు. కొడుకుల్లో రెండో వాడు. ఆయన తమ్ముడు సనందుడి మాటలను బట్టి యోగానంద చిన్నవయసు నుంచే ఆధ్యాత్మికతలో వయసుకు మించిన ఆసక్తిని, పరిణతిని కనబరిచేవాడు. యవ్వనంలో ఉండగా ఆయన తన ఆధ్యాత్మిక తృష్ణను తీర్చుకోవడానికి ఎంతో మంది భారతీయ సన్యాసులను కలిశాడు. చివరకు ఆయనకు 17 ఏళ్ళ వయసులో, 1910 సంవత్సరంలో యుక్తేశ్వర్ గిరిని తన గురువుగా కనుగొనడం జరిగింది. ఆయన గురువుతో కలిసిన మొట్టమొదటి కలయిక జన్మజన్మలకీ గుర్తుండిపోతుందని తన ఆత్మకథలో రాసుకున్నాడు.
కలకత్తాలోని స్కాటిష్ చర్చి కళాశాల నుండి ఆర్ట్స్ లో ఇంటర్మీడియట్ పరీక్షలో ఉత్తీర్ణుడై 1915, జూన్ లో కలకత్తా విశ్వవిద్యాలయానికి అనుబంధ కళాశాల అయిన సీరాంపూర్ కళాశాలనుండి ఇప్పటి బి.ఏ డిగ్రీకి సమానమైన డిగ్రీని పొందాడు. అప్పట్లో దాన్ని ఏ.బి డిగ్రీగా వ్యవహరించేవారు. అక్కడ చదివే రోజుల్లో యోగానంద సీరాంపూర్ లోని యుక్తేశ్వర ఆశ్రమంలో సమయాన్ని గడిపేవాడు
1916లో సన్యాస ఆశ్రమ ధర్మాన్ని స్వీకరించి స్వామి యోగానంద గిరి అయ్యాడు. 1917లో యోగానంద పశ్చిమ బెంగాల్లోని దిహికాలో ఒక బాలుర పాఠశాల స్థాపించాడు. ఈ పాఠశాలలోఆధునిక విద్యాబోధన పద్ధతులతో పాటు యోగాభ్యాసము మరియు ఆధ్యాత్మిక చింతనను కూడా విద్యార్థులకు బోధించేవారు. ఆ మరుసటి సంవత్సరం పాఠశాలను రాంచీకి తరలించారు. ఈ పాఠశాలే ఆ తర్వాత కాలంలో భారత యోగద సత్సంగ సమాజంగా రూపుదిద్దుకొన్నది. ఇది యోగానంద యొక్క అమెరికా సంస్థకు భారతీయ శాఖ. క్రియాయోగాన్ని బోధించడం వారు చేసిన పని.
ఒక యోగి ఆత్మకథ
ఒక యోగి ఆత్మకథ (ఆంగ్లం: Autobiography of a Yogi) ప్రముఖ భారతీయ యోగి పరమహంస యోగానంద రచించిన సంచలన ఆధ్యాత్మిక రచన. ఇందులో ఆయన ఆత్మకథను పొందుపరిచాడు. ఈ పుస్తకం ఎంతో మంది విదేశీయులకు యోగాను, ధ్యానాన్ని పరిచయం చేసింది. ఇప్పటి దాకా దాదాపు 25 భాషల్లోకి అనువదించబడింది. ఆయన రచించిన పుస్తకాలన్నింటిలో ఈ పుస్తకం ఎక్కువ ప్రాచుర్యం పొందింది.
ఈ పుస్తకంలో ప్రధానంగా యోగానంద తన గురువు కోసం అన్వేషణ, ఆ ప్రయత్నంలో భాగంగా ఆయనకు ఎదురైన ఆధ్యాత్మిక అనుభవాలు, అప్పట్లో పేరు గాంచిన ఆధ్యాత్మిక వేత్తలైన థెరెసా న్యూమన్, శ్రీ ఆనందమయీ మా, మహాత్మా గాంధీ, రవీంద్రనాథ్ ఠాగూర్, నోబెల్ బహుమతి గ్రహీతయైన సి.వి. రామన్, అమెరికాకు చెందిన శాస్త్రవేత్త లూథర్ బర్బాంక్ మొదలైన వారితో గడిపిన ముఖ్యమైన ఘట్టాలు నిక్షిప్తం చేయబడ్డాయి. ఆయన గురువైన యుక్తేశ్వర్ గిరితో అనుబంధం, గురు శిష్యుల మధ్య సంబంధాల గురించి కూడా వివరాలు ఇందులో పొందుపరచబడ్డాయి. ఆయన ఈ పుస్తకాన్ని వీరికే అంకితం చేశాడు.
యోగానంద గురువైన యుక్తేశ్వర్ గిరి, తనకు గురువైన లాహిరీ మహాశయులు వెల్లడించిన భవిష్యవాణి గురించి శిష్యుడికి తెలియజేశాడు. లాహిరీ మహాశయులు ఈ విధంగా అంటుండగా యుక్తేశ్వర్ వినడం తటస్థించింది. "నేను గతించిన యాభై సంవత్సరాల తర్వాత పాశ్చాత్యుల్లో యోగా పట్ల ఏర్పడే ఉత్సుకత ఫలితంగా నా జీవితం గురించి రాస్తారు. ప్రపంచ వ్యాప్తంగా యోగా ప్రాభల్యం పెరుగుతుంది. అందరి పుట్టుకకూ కారణమైన ఒకే పరమాత్మ గురించిన ఆలోచన సర్వ మానవ సౌభ్రాతృత్వాన్ని పెంపొందిస్తుంది". 1895లో లాహిరీ మహాశయుల మరణించిన సరిగ్గా యాభై సంవత్సరాలకు అంటే 1945లో ఒక యోగి ఆత్మకథ (ఆంగ్లం) పుస్తకం మొదటి సారిగా ప్రచురణకు సిద్ధం అయింది.
యోగానంద పిన్న వయసులోనే భారతదేశంలోని గొప్ప యోగులను కలవడం తటస్థించింది. ఉన్నత పాఠశాల విద్య పూర్తి కాకముందే ఆయన కనబరిచిన అనేక ఆధ్యాత్మిక శక్తులను, గురువు దగ్గర ఆయన శిక్షణ గురించిన విశేషాలు యోగానంద తమ్ముడైన సనంద లాల్ ఘోష్ రచించిన పుస్తకంలో సవివరంగా వివరించబడ్డాయి.ఈ పుస్తకం, ఆపిల్ సంస్థ వ్యవస్థాపకుడైన స్టీవ్ జాబ్స్ లాంటి వారిలో స్ఫూర్తిగా నిలిచింది. వాల్టర్ ఐజాక్సన్ అనే కథకుడి ప్రకారం స్టీవ్ జాబ్స్ ఈ పుస్తకాన్ని మొట్టమొదటి సారిగా టీనేజ్ లో ఉన్నపుడు చదివాడు. తర్వాత ఆయన భారతదేశానికి వచ్చినపుడు చదివాడు. మళ్ళీ సంవత్సరానికి ఒకసారి చదివే వాడని తెలియజేశాడు.
ఆయన జీవిత కాలంలో ఈ పుస్తకం మూడు ఎడిషన్లు వెలువడింది. మొదటిది 1946లో, రెండవది 1949లో, మూడవది 1951లో వెలువడ్డాయి.
బాబాజీ
బాబాజీ ఒక భారతీయ సన్యాసి. బాబాజీ అనే పేరు 1861 మరియు 1935 సంవత్సరాల మధ్య కాలంలో ఆయనను కలిసిన లాహిరీ మహాశయులు మొదలైన వారు పెట్టిన పేరు. వీటిలో కొన్ని సమావేశాల గురించి, స్వీయ అనుభవం గురించి పరమహంస యోగానంద తన ఆత్మకథలో వివరించడం జరిగింది.. అలాగే యుక్తేశ్వర్ గిరి రచించిన "ది హోలీ సైన్స్" అనే పుస్తకంలో బాబా గురించిన ప్రస్తావన ఉంది.
బాబాజీ అసలు పేరు గానీ ఆయన పుట్టిన తేదీ కానీ ఎవ్వరికీ ఇప్పటిదాకా తెలియదు. కాబట్టి ఆ సమయంలో ఆయనను కలిసిన వారంతా లాహిరీ మహాశయులు వాడిన "బాబాజీ" అనే పేరునే వాడటం జరిగింది. ఆయనను కలిసిన వారు తమలో తాము చర్చించుకోవడం ద్వారా తామంతా కలిసింది ఒకే వ్యక్తినేనని నిర్ణయించుకున్నారు.
స్వయంగా బాబాజీవారుక్రియా యోగ పద్ధతులను, శారీరక స్థితిని ఆరోగ్యముగా నిలుపు కొనుటకు ఉపయోగించిరి. మనకి అతి తక్కువగా తెలిసిన కాయకల్ప చికిత్స ద్వారా బాబాజీ వారు అనేకసార్లు నిత్య యౌవ్వనమును సాధించినట్లుగా, లాహిరి మహాశయుల శిష్యులైన ప్రణవానంద స్వామికి తెలిపియున్నారు. ఈ కాయకల్ప చికిత్సలో ఉపవాసము. సుదీర్ఘనిద్ర, ధ్యానము మూలికా ప్రయోగములు ఉన్నాయి.
మహావతార్ బాబాజీ వారు శిష్యుల యొక్క మనస్తత్వానికి, శక్తి సామర్థ్యములకు అనుగుణంగా సూచనలిచ్చుచూ సాధన అభివృద్ధి చెందునట్లు చేయుచు, సంసిద్ధులైన వారికి అంచెలంచెలుగా సాధన రహస్యములను తెలుపుదురు. అవతార పురుషులు అందరూ విశ్వనాటకములో అవసరమైనపుడు వారి వారి పాత్రలను పోషించెదరు. బాబాజీది శివును అవతారము. ప్రకృతి చేతనావస్థలో లీనమైన మానవునను చీకటి నుండి వెలుతురు లోకి తీసుకుని వెళ్ళుటకు, మానవత్వమునకు అధ్యాత్మిక విలువలను అందించుటకు, జీవితపు ఒత్తిడికి లోనై దారి తప్పిన మానవులకు సన్మార్గులుగా చేయుటకు, బాబాజీ వారు పూనుకొనిరి. కొన్ని విశ్వ సంబంధమైన మరియు గ్రహ సంబంధమైన ప్రభావములను ప్రస్తుత కాల చక్రముతో అనుసంధించ వలసిన అవసమున్నా ఈ పనిని చేయుటకు కొంత మంది సద్గురువులు మాత్రమే భూమి మీదనుండి చేయగలరు. భగవంతుని కచ్చితమైన నియమములకు అనుగుణముగా ఈ వివ్య ప్రణాళికను అమలు చేసే బాధ్యత గురువులదే.
గత శతాబ్దమంతా కూడా బాబాజీ వారు ఉత్తర భారత దేశములోని హిమాలయ పత్వతముల లోని బద్రినారాయణ మరియు నేపాల్ సరిహద్దు మధ్యన గల పర్వత శ్రేణిలో ఉండిరి. ఈ ప్రాంతములోనే ద్రోణగిరి పర్వతము మీద బాబాజీ వారు లాహిరి మహాశయులకు క్రియా యోగ దీక్షను యిచ్చి ఆయనను స్వస్థలమునకు వెళ్ళి తన శిష్యులకు క్రియాయోగ రహస్యమును తెలుపవససినదిగా ఆజ్ఞాపించిరి. ఈ సంఘటన 1861 వ సంవత్సరంలో వసంత ఋతువులో జరిగింది. బావాజీతో కలసి ఉన్న ఈ కొద్ది సమయములో లాహిరి మహాశయులు అనేక అద్భుతములను చూసిరి. మహావతార్ బాబాజీ గారి ప్రియశిష్యులను చాలామందిని కలుసుకొనిరి.
గంగా, యమున, సరస్వతి నదుల త్రివేణీ సంగమమయిన అలహాబాద్ లో కుంభమేళాలో మహాముని బాబాజీ శ్రీ యుక్తేశ్వర మహారాజ్ ని కలిసి సర్వమతముల ఐక్యతకు ఆధారమైన గ్రంథమును వ్రాయమని చెప్పిరి. పవిత్రమైన శాస్త్ర నిరూపణలతో శ్రీ యుక్తేశ్వర మహారాజ్ గారు గ్రంథమును రచించిరి. యోగిరాజు లాహిరి మహాశయుల సన్నిహితుడాఇన శిష్యులు అనేక మందికి బాబాజీతో స్వయంగా సంబంధములు ఉండెడిది. ఆ సంబంధము అనేక సంవత్సరముల పాటు హిమాలయములలో బాబాజీ గారితో గాని, వారి దివ్యదర్శనంతో గాని ఉంటూండెడిది.
జయభేరి ఆర్ట్ ప్రొడక్షన్స్
జయభేరి ఆర్ట్ ప్రొడక్షన్స్ సినిమా నిర్మాణ సంస్థ. దీనికి అధిపతి తెలుగు సినిమా నటుడు, వ్యాపారవేత్త మురళీమోహన్.
మైటోకాండ్రియా
కాండ్రియోసోములు లేదా మైటోకాండ్రియాలు (ఆంగ్లం Mitochondria) జీవకణంలో పాక్షిక స్వతంత్ర ప్రతిపత్తిగల సూక్ష్మాంగాలు. ఇవి స్థూపాకారంలోగాని, గోళాకారంలోగాని ఉంటాయి. ఒక్కొక్కటిగా గాని సమూహాలుగా గాని ఉండవచ్చు. జీవనక్రియలు చురుకుగా సాగే కణాలలో ఇది చాలా అధికసంఖ్యలో ఉంటాయి. ఇవి రెండు పొరలతో ఏర్పడిన సూక్ష్మాంగాలు. ఈ పొరలు కణత్వచాన్ని పోలి ఉంటాయి. దీని వెలుపలి పొర చదునుగా ఉండగా, లోపలి పొర ముడతలుగా ఏర్పడి ఉంటుంది. ఈ ముడతలను క్రిస్టోలు అంటారు. ఇవి మాత్రికలోకి విస్తరించి ఉంటాయి. మాత్రికలో వలయాకారపు DNA, ATP, 70s రైబోసోములు, ఎలక్ట్రాన్ రవాణా వ్యవస్థ, కణాంతర శ్వాసక్రియకు అవసరమైన ఆక్సీకరణ ఎంజైములు ఉంటాయి. కణాలలో జరిగే అనేక జీవన క్రియా చర్యలకు అవసరమైన శక్తిని మైటోకాండ్రియాలు సిద్ధంచేసి ఉంచుతాయి. అందువల్ల వీటిని కణంయొక్క 'శక్త్యాగారాలు' (Powerhouse) అని వర్ణిస్తారు.
ప్రోకారియోటులలో మైటోకాండ్రియాలు ఉండవు, యూకారియోటులలో మాత్రమే ఉంటాయి. ఎంజైములను స్రవించు యూకారియోటు కణములలోను, శ్వాసక్రియకు తోడ్పడు కణములలోను మైటోకాండ్రియా అధిక సంఖ్యలో ఉంటాయి. క్షీరదాల ఎర్రరక్తకణాలలో కూడా ఇవి ఉండవు.
మైటోకాండ్రియా ఆకారము వివిధ కణములలో వేరువేరుగా ఉండును. గుండ్రముగాగాని, రేణువులవలెగాని, కడ్డీలవలెగాని, పోగులవలెగాని ఉండవచ్చును. కండరములలో ఇవి కడ్డీలవలెను, మూత్రపిండాలలో గుండ్రముగా ఉండును.
పోర్టర్ మరియు పాలడ్ అను శాస్త్రవేత్తలు ఎలక్ట్రాన్ సూక్ష్మదర్శిని సహాయముతో మైటోకాండ్రియా యొక్క సూక్ష్మ నిర్మాణమును వివరించిరి. వీటిలోని శ్వాసక్రియ ఎంజైముల పాత్రను వార్ బర్గ్ పాలడ్ వివరించిరి.
మైటోకాండ్రియా పళ్ళెము లేదా సాసరు అకారములో 0.5 నుండి 1.0 మైక్రాన్ల వెడల్పుతోను మరియు 1-8 మైట్రాన్ల పొడవుగా ఉండవచ్చును. ఉభయచరముల అండములలో అతి పెద్దవైన మైటోకాండ్రియాలు 20 నుండి 40 మైక్రాన్లు పొడవుతో ఉండును.
మైటోకాండ్రియాలు థర్మాస్ ప్లాస్క్ వలె రెండు ప్రమాణ త్వచములచే ఆవరించబడి యుండును. రెండు పొరలు 60 A మందముతో వాటి మధ్య పెరికాండ్రియల్ ప్రదేశము 100 A వెడల్పుతో ఉండును. వెలుపలి పొర ముడుతలు లేకుండా చదునుగా లోపలి పొరను ఆవరించి ఉండు. లోపలి పొర కొన్ని వేళ్ళవంటి నిర్మాణాలను మాత్రిక (Matrix) లోనికి పంపిస్తుంది. వీనిని క్రిస్టే లేక క్రెస్టులని (Cristae) అంటారు. క్రిస్టేల అమరిక వివిధ కణములలో వేరువేరుగ ఉండును. నాడీ, కండర కణములలో ఇవి సమాంతరముగాను, తెల్ల రక్తకణాలు, ప్రారాథైరాయిడ్ గ్రంథి కణములలో వల మాదిరిగా ఏర్పడును. కొన్ని జీవులలో మైటోకాండ్రియాఅలు క్రిస్టేలను ఏర్పరచవు. అందువలన వీటిని నునుపు లేదా చదును మైటోకాండ్రియాలు అంటారు. క్రిస్టేలలో ప్రాథమిక రేణువులు, F రేణువులు లేదా ఆక్సీసోములు ATP సింథటేజును కలిగివుండి ఎలక్ట్రాన్ రవాణాలో పాత్రవహించును. ఒక్కొక్క మైటోకాండ్రియాలోను సుమారు 10 నుండి 10 F రేణువులు ఉంటాయి.
కేంద్రకం
కేంద్రకం (Nucleus) జీవకణంలోని అతి ముఖ్యమైన భాగం.
కేంద్రకం రెండు త్వచాలతో ఆవరించిన సూక్ష్మాంగం. లోపలి, వెలుపలి పొరలుగా ఏర్పడిన ఈ త్వచాలు రెండింటిని కలసి 'కేంద్రక ఆచ్ఛాదనం' అంటారు. రసాయన సంఘటనలో ఒక్కో కేంద్రక పొరలమధ్య పరికేంద్రక కుహరిక ఉంటుంది. వెలుపలిపొర అంతర్జీవ ద్రవ్యజాలంతో కలిసి ఉంటుంది. కణక్రియల నియంత్రణకు కేంద్రకం ప్రధాన కేంద్రంగా పనిచేస్తుంది. ఇది సాధారణంగఅ గోళాకరంలో కణం మధ్య అమరి ఉంటుంది. దీనిలో కేంద్రక రసం ఉంటుంది. ఈ కేంద్రక రసంలో క్రోమోసోములు, కేంద్రకాంశం తేలుతూ ఉంటాయి. క్రోమోసోములలో డి ఆక్సీ రైబోనూక్లియక్ ఆమ్లం (డి.ఎన్.ఎ.) అనే సంక్లిష్ట అణువులుంటాయి. ఈ ఆమ్ల అణువులు అనేక పదార్ధాలను ముఖ్యంగా ప్రోటీనులను సంశ్లేషిస్తాయి. తల్లిదండ్రుల నుంచి బిడ్డలకు సంక్రమించే వంశపారంపర్య లక్షణాలను నిర్దేశిస్తాయి.
The nucleolus is a discrete densely stained structure found in the nucleus. It is not surrounded by a membrane, and is sometimes called a "suborganelle". It forms around tandem repeats of rDNA, DNA coding for ribosomal RNA (rRNA). These regions are called nucleolar organizer regions (NOR). The main roles of the nucleolus are to synthesize rRNA and assemble ribosomes. The structural cohesion of the nucleolus depends on its activity, as ribosomal assembly in the nucleolus results in the transient association of nucleolar components, facilitating further ribosomal assembly, and hence further association. This model is supported by observations that inactivation of rDNA results in intermingling of nucleolar structures.
మానవుని శరీరంలో ఉన్న ప్రతి జీవకణం లోనూ 23 జతల వారసవాహికలు ఉంటాయి. వీటిని వారసవాహిక-1...వారసవాహిక-23, అని పిలవటం రివాజు. ఈ 23 జతలలోనూ ఉన్న జన్యు పదార్థం (genetic matter) అంతటినీ కలిపి డి.ఎన్.ఎ. (DNA) అని కూడ వ్యవహరిస్తారు. కనుక స్థూలంగా మాట్లాడేటప్పుడు డి. ఎన్. ఏ. అన్నా, క్రోమోజోములు అన్నా, వారసవాహికలు అన్నా ఒక్కటే. కాని సూక్ష్మ దృష్టితో చూస్తే వారసవాహికలలో కొంత భాగం డి.ఎన్.ఎ., కొంత భాగం ప్రాణ్యం (protein) ఉన్నాయని వాదించ వచ్చు. కొన్ని వైరస్‌ లలో డి.ఎన్.ఎ. (లేదా ఆర్‌.ఎన్‌.ఎ.) తప్ప ప్రాణ్యం ఉండకపోవచ్చు.
సూక్ష్మదర్శినిలో చూసినప్పుడు ఇవి ఇంగ్లీషు అక్షరం X ఆకారంలో, బొమ్మలో చూపినట్లు కనిపిస్తాయి. ఇంకా బలవంతమైన సూక్ష్మదర్శినిలో చూసినప్పుడు ఇవి చుట్టలు చుట్టిన దారాలలాంటివనీ అర్ధం అవుతుంది. వీటి కట్టడిని బణుప్రమాణం (molecular scale) లోనూ, అణుప్రమాణం (atomic scale) లోనూ అర్ధం చేసుకొంటే జంటపెన (double helix) ఆకారంలో అమర్చబడ్డ నూక్లియోటయిడ్ (nucleotide)లనే 'పూసల' దండ అని అర్ధం అవుతుంది. ఇంత సూక్ష్మమైన కొలమానంలో వీటిని డి. ఎన్. ఏ. (DNA) అన్న పేరుతోనే ఎక్కువగా వ్యవహరిస్తారు. ఈ వారసవాహికలని పూసలతో గుచ్చిన దండలా ఊహించుకొంటే, ఆ దండలో అక్కడక్కడ ఉన్న కొన్ని పూసల గుంపులని జన్యువులు (genes) అంటారు. మావవుని జన్యుసంపద (genome) లో దరిదాపు 5000 జన్యువులు ఉంటాయని ఒక అంచనా ఉంది.
చాలా యూకారియోటిక్ కణాలలో ఒక కేంద్రకం ఉంటుంది. కానీ కొన్ని రకాల కణాలలో అసలు కేంద్రకం ఉండదు. ఇది క్షీరదాల ఎర్ర రక్త కణాలు (Red Blood Cells or Erythrocytes) లో సాధారణంగా జరిగే ప్రక్రియ.
ఇలాంటి కేంద్రక-రహిత కణాలు విభజన చెందలేవు. వీనిలో మైటోకాండ్రియా కూడా ఉండవు. ఇవి ప్రాథమికంగా ఊపిరితిత్తుల నుండి ఆక్సిజన్ ను దేహమంతా సరఫరా చేస్తుంది. ఎరిత్రోసైట్లు మూలుగలో రెటిక్యులోసైట్ గా పరిణతిచెంది కేంద్రకాన్ని కోల్పోతాయి.
రైబోసోము
రైబోసోములు జీవకణంలో ఒక ప్రత్యేకమైన బాధ్యతలు నిర్వర్తించేవి. ఇది రైబో కేంద్రకామ్లం, మరియు ప్రోటీన్ల యొక్క సంక్లిష్టమైన కలయిక. ప్రోటీన్లు తయారు చేయడం రైబోసోముల ముఖ్య బాధ్యత. రైబోకేంద్రకామ్లం పోగుల వెంబడి కదలడం ద్వారా అక్కడ ఉన్న సంకేతాలను బట్టి ప్రోటీన్లను తయారు చేస్తుంది.
లైసోసోము
లైసోసోములు త్వచనిర్మిత ఆశయాలవంటి నిర్మాణాలు. ఇవి చాలా రకాల ఎంజైములతో నింపబడి ఉంటాయి. ఈ ఎంజైములన్నింటినీ కలిపి 'ఆసిడ్ హైడ్రోలేసులు' అంటారు. ఈ ఎంజైములు ప్రోటోజోవన్ లలో ఆహార పదార్ధాల కణాంతస్థ జీర్ణక్రియకు చాలా అవసరం. కణంలోని నిరుపయోగ సూక్ష్మాంగాలను నిర్మూలించటంలో కూడా ఇవి పాల్గొంటాయి. అందువల్లనే లైసోసోములను 'ఆత్మహత్య తిత్తులు' (Suicidal bags) అంటారు. ఇవి కణంలోకి ప్రవేశించిన బాక్టీరియాను కూడా చంపేస్తాయి. ఇవి కణాంతర జీర్ణక్రియను నిర్వహించేటప్పుడు బహురూపకతను ప్రదర్శిస్తాయి.
లైసోసోములు అనేవి త్వచములతో ఆవరించిన నిర్మాణాలు.ఇవి జీవద్రవ్యంలో తేలియాడుతూ సూక్ష్మ పరిమాణంలో ఉన్న ఆశయాలు .లైసోసోములు అనేవి మొట్టమొదట పెరికానలిక్యులార్ నిర్మాణాలని పిలిచారు. తరువాతి కాలంలో క్రిస్టియన్ డిడువే - 1955లో కాలేయ కణ పదార్దం నుంచి సెంట్రిఫ్యూజ్ సహాయంతో లైసోసోములను వేరు చేయగలిగాడు
శివుని వేయి నామములు- 101-200
శివ సహస్రనామ స్తోత్రములోని తరువాతి నూరు నామముల అర్ధాలు:
విశ్వరూప = ప్రపంచ స్వరూపము తానే అయినవాడు
స్వయంశ్రేష్ఠః = తనంతట తానుగా ఉత్తముడైనవాడు
బలవీరః = బలము చేత పరాక్రమం కలవాడు
బలః = బలము కలవాడు
గణః = సమూహ స్వరూపమైనవాడు
గణకర్తా = ప్రమధాది గణములను సృష్టించువాడు
గణపతిః = ప్రమధాతి గణములకు అధిపతియైనవాడు
దిగ్వాసాః = దిక్కులు వస్త్రములుగా కలవాడు
కామః = కామము యొక్క స్వరూపము తానే అయినవాడు.
మంత్రవిత్ = మంత్రముల యొక్క మూలమును తెలిసినవాడు
పరమః = అందరికంటె ఉన్నతుడు
మంత్రః = మంత్ర స్వరూపము తానే అయినవాడు
సర్వభావకరః = సమస్తమైన మనస్సులను సృష్టించినవాడు
హరః = పాపములను హరించువాడు
కమండలుధరః = కమండలమును ధరించినవాడు
ధన్వీ = ధనుస్సు ధరించినవాడు
బాణహస్తః = చేతియందు బాణము ధరించినవాడు
కపాలవాన్ = కపాలమును చేత ధరించినవాడు
ఆశనిః = వజ్రాయుధము
శతఘ్నీ = శతఘ్ని అను ఆయుధమును ధరించినవాడు
ఖడ్గీ = ఖడ్గమును ధరించినవాడు
పట్టసీ = పట్టము అను పేరుగల ఆయుధమును చేతియందు ధరించినవాడు
ఆయుధీ = ఆయుధము కలవాడు
మహాన్ = గొప్పవాడు
స్రువహస్తః = హోమము చేసే పరికరమును చేత ధరించినవాడు
సురూపః = మంచి రూపము కలవాడు
తేజః = తేజము యొక్క స్వరూపము తానే అయినవాడు
తేజస్కరః = తేజస్సును కలుగజేయువాడు
నిధిః = ఐశ్వర్యమునకు మూల స్థానమైనవాడు
ఉష్ణీషీ = శిరస్త్రాణము కలవాడు
సువక్త్రః = మంచి ముఖము కలవాడు
ఉదగ్రః = అన్నిటికంటె ముందుండువాడు
వినతః = వినయము కలవాడు
దీర్ఘః = పొడవైనవాడు
హరికేశః = ఆకర్షణీయమైన కేశములు కలవాడు
సుతీర్థః = ఉత్తమమైన నదీ ఉదక స్వరూపమైనవాడు
కృష్ణః = నల్లని ఆకర్షణీయమైన స్వరూపము కలవాడు
సృగాలరూపః = నక్కయొక్క ఆకారము కలవాడు
సిద్ధార్థః = అన్ని ప్రయోజనాలను సాధించినవాడు
మృడః = భక్తులను ఆనందింపజేయువాడు
సర్వశుభంకరః = సమస్తమైన శుభములను కలుగజేయువాడు
అజః = పుట్టుక లేనివాడు
బహురూపః = అనేక విధాలైన రూపములు కలవాడు
గంగాధారీ = గంగను ధరించినవాడు
కపర్దీ = జటాజూటములు కలవాడు
ఊర్ధ్వరేతాః = ఊర్ధ్వముఖముగా ప్రవహించు రేతస్సు కలవాడు
ఊర్ధ్వలింగః = ఊర్ధ్వమైన లింగాకారము ధరించినవాడు
ఉర్ధ్వశాయీ = ఊర్ధ్వముగా నిద్రించువాడు
నభస్థలః = ఆకాస ప్రదేశమున ఉండువాడు
త్రిజటః = మూడు జడలు ప్రధానముగా కలవాడు
చీరవాసాః = నారచీరలు ధరించువాడు
రుద్రః = శత్రువులను దుఃఖపెట్టువాడు
సేనాపతిః = సైన్యమునకు అధిపతి
విభుః = అధిపతి
నక్తంచరః = రాత్రులందు సంచరించువాడు
అహశ్చరః = పగటియందు సంచరించువాడు
తిగ్మమన్యుః = తీక్షణమైన కోపము కలవాడు
సువర్చసః = మంచి కాంతి కలవాడు
గజహా = గజాసురుని చంపినవాడు
దైత్యహా = రాక్షసులను చంపినవాడు
కాలః = కాలము యొక్క స్వరూపమైనవాడు
లోకథాతా = లోకములను సృష్టించినవాడు
గుణాకరః = ఉత్తమ గుణములకు గనివంటివాడు
సింహశార్దూలరూపః = సింహము, పెద్దపులి రూపములలో ఉన్నవాడు
వ్యాఘ్రచర్మ అంబర ఆవృతః = పెద్దపులి చర్మమును వస్త్రముగా చుట్టుకొనియున్నవాడు
కాలయోగీ = కాలమును నియంత్రించినవాడు
మహానాథః = గొప్పవాడైన అధిపతి
సర్వకామః = సమస్తమైన కోరికల స్వరూపము తానే అయినవాడు
చతుష్పథః = అనేక మార్గముల కూడలి అయినవాడు
నిశాచరః = రాత్రులందు సంచరించువాడు
ప్రేతచారీ = ప్రేతభూతములయందు సంచరించువాడు
భూతచారీ = సర్వప్రాణులందు సంచరించువాడు
మహేశ్వరః = గొప్పవాడైన అధిపతి
బహుభూతః = అనేక రూపములలో ఉన్నవాడు
బహుధరః = అనేకమైన వాటిని ధరించువాడు
స్వర్భానుః = రాహురూపమున ఉన్నవాడు, స్వర్గమునకు వెలుగునిచ్చువాడు
అమితః = పరిమితి లేనివాడు
అగతిః = ఒకే విధమైన నడక లేనివాడు
నృత్యప్రియః = నాట్యములందు ప్రీతి కలవాడు
నిత్యనర్తః = ఎల్లప్పుడు నాట్యము చేయువాడు
నర్తకః = స్వయముగా నాట్యము చేయువాడు
సర్వలాలసః = అన్నిటియందు ఆసక్తి కలవాడు
మహాఘోరతపాః = గొప్పదైన కఠినమైన తపస్సు చేయువాడు
శూరః = పౌరుషము కలవాడు
నిత్యః = శాశ్వతమైనవాడు
అనీహః = కోరికలు లేనివాడు
నిరాలయః = స్థిరమైన గృహము లేనివాడు
మల్లికార్జున్ మన్సూర్
మల్లికార్జున్ భీమరాయప్ప మన్సూర్ ( 1910 - 1992 ), జయ్‌పూర్ - అత్రౌలి ఘరానాకు చెందిన ఖయాల్ గాయనంలో ప్రసిద్ధుడైన భారతీయ హిందుస్తానీ సంగీత గాయకుడు.
మన్సూర్ తొలి సంగీత పాఠాలు మీరజ్కు చెందిన "నీలకంఠ బువా" వద్ద నేర్చుకున్నాడు. తరువాత అతని సంగీతాన్ని ఎక్కువగా ప్రభావితం చేసినవారు అతని గురువులు - అల్లాదియాఖాన్ కుమారులైన మంజీఖాన్ మరియు బుర్జీఖాన్ లు. మన్సూర్ అరుదైన ( అప్రచలిత ) రాగాలను ఆలపించడంలో సిద్ధహస్తుడు. అవి శుద్ధనట్, అసజోగియా, హేమ్‌నట్, లక్ఛాసఖ్, ఖట్, బహదూరి తోడి లు.
మన్సూర్ ఆత్మకథ "నన్న రసయాత్రే", కన్నడంలో వ్రాసినదానికి అతని కుమారుడు "రాజశేఖర్ మన్సూర్" My Journey in Music గా ఆంగ్లంలోకి అనువదించాడు. మన్సూర్ జన్మస్థలం ఉత్తర కర్ణాటకలోని ధార్వాడ్. ఉత్తర కర్ణాటక ఇతర సంగీత కళాకారులకు కూడా నిలయంగా ఉంది. గదగ్ నుండి భీమ్‌సేన్ జోషి, హుబ్లి నుండి గంగూబాయ్ హంగల్ మరియు బసవరాజ్ రాజ్‌గురులు ఉన్నారు. 
రాజశేఖర్ మన్సూర్ ఇప్పుడు జయపూర్-అత్రౌలి ఘరానా సంప్రదాయాన్ని ముందుకు నడిపించడమే లక్ష్యంగా పెట్టుకున్నాడు. బెంగుళూరు లోని "కర్ణాటక సంగీత నృత్య అకాడమీ" చైర్‌మన్ మరియు విశ్రాంత ఆంగ్ల ప్రొఫెసర్ అయిన రాజశేఖర్ మన్సూర్ "అప్రచలిత" రాగాలను కాపాడుకుంటూ వస్తున్నాడు.
1.  పద్మ అవార్డులు.
షామానిజం
షామాన్ అనునది మంగోలియా దేశానికి చెందిన ఒక విశ్వాసము. ఈ విశ్వాసం కలిగినవాడిని షామాన్ అని పిలుస్తారు. వీరి విశ్వాసాలలో ముఖ్యమైనది "ఆత్మ"ల లోకంతో సంబంధాలు మరియు ఆత్మలతో మాట్లాడడం.షామానిజం, భౌతిక ప్రపంచానికి అతీతంగా, ఆత్మలోకాలపై ఆధారపడి తయారైన నమ్మకం, మరియు ఆత్మలు మానవుల జీవితాలపై ప్రభావాలు చూపుతారనే విశ్వాసం ద్వారా జనియించింది. భారత్ లోని తాంత్రిక మాంత్రికుల లాగా వీరునూ అనేక రకాలైన క్షుద్రవిద్యలను అమలు పరచి వారి క్షుద్రలోకంలోనే జీవిస్తారు.
ప్రపంచంలోని విశ్వాసాలకు దూరంగా వీరిలో విశ్వాసాలున్నాయి. షామాన్లు అందరూ ఈ విశ్వాసాలు కలిగివుంటారు. (1964) గుర్తించిన కొన్ని సాధారణ విశ్వాసాలు :
సర్కస్
సర్కస్ (Circus) అంటే ఒక చోటు నుంచి మరోచోటుకి ప్రయాణిస్తూ సందర్శకుల కోసం చిత్ర విచిత్రమైన విన్యాసాలు ప్రదర్శించే కళాకారులు, విదూషకులు, సుశిక్షితమైన జంతువుల బృందం లేదా ఆ బృందం ఇచ్చే ప్రదర్శన.
సామవేదం షణ్ముఖశర్మ
సామవేదం షణ్ముఖశర్మ ప్రముఖ ఆధ్యాత్మిక వేత్త, కవి మరియు సినీ గేయ రచయిత. ఋషిపీఠం అనే పత్రికకు సంపాదకుడు.
షణ్ముఖశర్మ 1967లో ఒడిషా - ఆంధ్రప్రదేశ్ సరిహద్దుపైన ఉన్న గంజాం జిల్లా, అస్క గ్రామంలో, పండిత కుటుంబంలో జన్మించారు. బెర్హంపూర్ విశ్వవిద్యాలయం లో ఆర్థిక శాస్త్రంలో హానర్స్ డిగ్రీ పొంది సాహితీ పిపాసను తీర్చుకోవటానికై ఉపాధిని వెతుక్కుంటూ విజయవాడ చేరారు. 1988లో స్వాతి వారపత్రికలో ఉపసంపాదకుడిగా చేరి అక్కడ ఏడేళ్ల పాటు పనిచేశారు. తన గీతరచనా నైపుణ్యానికి విజయవాడలోని స్వాతి కార్యాలయంలో పునాది పడిందని శర్మ చెప్పుకున్నారు. స్వాతి పత్రిక సంపాదకబృందంలో పనిచేసి సంపాదించిన అనుభవం ఋషిపీఠం అనే ఆధ్యాత్మిక పత్రిక యొక్క స్థాపనలో సహకరించింది. ఋషీపీఠాన్ని గుంటూరులో ప్రసాదరాయ కులపతి (ఇప్పుడు సిద్ధేశ్వరానంద భారతిగా పేరుబడ్డారు) వంటి పండితుల సమక్షంలో ప్రారంభించారు.
శర్మ తొలుత భక్తిగీతాలు వ్రాయడంతో గీతరచనను ప్రారంభించారు. ఈయన వ్రాసిన భక్తిగీతాలను నేపథ్యగాయకుడు ఎస్.పీ.బాలసుబ్రమణ్యం సహాయంతో ఒక ఆడియో ఆల్బంను కూడా విడుదల చేశారు. ఆ ఆల్బం బాగా విజయవంతమవడంతో చెన్నైలోని సినీ రంగంలో కూడా గీతరచనా అవకాశాలు వచ్చాయి. కొంతకాలం పాటు సినీరంగంలో పాటలు వ్రాసిన తర్వాత ఆధ్యాత్మిక ఉపన్యాసాలను వ్రాయటం వాటిపై సభలలో ఉపన్యాసాలు ఇవ్వటమనే మరో ఉన్నత శిఖరంవైపు దృష్టి మరల్చారు.
స్వరాభిషేకం (సినిమా)
"స్వరాభిషేకం" కె.విశ్వనాథ్ దర్శకత్వం వహించిన 2004 లో విడుదలైన సంగీత ప్రధానమైన చిత్రం. ఇందులో సంగీత విద్వాంసులు శ్రీరంగం బ్రదర్స్ గా విశ్వనాథ్, శ్రీకాంత్ నటించారు. ఈ సినిమాకు సంగీతాన్ని సమకూర్చినందుకు సంగీత దర్శకుడు సి.హెచ్. విద్యాసాగర్ కు జాతీయ అవార్డు లభించింది.
క్రేన్ (యంత్రం)
క్రేన్ (ఆంగ్లం Crane) బరువైన వస్తువులను ఎత్తడానికి ఉపయోగించే ఒక యంత్రం. ఇవి చిన్న నిర్మాణాలు, రవాణాల మొదలుకొని పెద్ద ఆకాశ హర్మ్యాల నిర్మాణంలో విశేషంగా ఉపయోగపడతాయి. ప్రాచీన కాలంలో కుండలను, మట్టి పాత్రలను మంటల్లో కాల్చడానికి క్రేన్ల సహాయం తీసుకునే వారు. ట్రామెల్ సహాయంతో ఎత్తును సరి చేస్తూ ఉపయోగించే వారు.
త్రూ ది ఐస్ ఆఫ్ ఎ పెయింటర్
త్రూ ది ఐస్ ఆఫ్ ఎ పెయింటర్ చలనచిత్రాన్ని నిర్మించినవారు భారత ప్రభుత్వానికి చెందిన "ఫిలింస్ డివిజన్" వారు; నిర్మాణ బాధ్యతను ప్రముఖ చిత్రకారుడు ఎం.ఎఫ్. హుసేన్కు అప్పజెప్పారు.
తను ఎన్నోసార్లు బొమ్మలు గీయడానికి వెళ్ళిన రాజస్థాన్ను రంగంగా ఎన్నుకున్నాడు హుసేన్. తనకు చిరపరిచితమైన స్థలాలను, దృశ్యాలను చిత్రీకరించాడు. తన హృదయానికి దగ్గరగా వచ్చిన వాటినెల్లా ఛాయాచిత్రాలుగా తీయించి, వాటిని చలనచిత్రంగా కూర్చాడు. ఆ పదిహేను నిముషాల చలనచిత్రంలో ఒక్క పదం కూడా కామెంటరీ లేదు. 
అక్కడో రాజసమైన రాజస్తానీ పురుషుడి ముఖం, ఇక్కడో పులిబొమ్మ ముందు తిరుగుతున్న మేక, అనంతాకాశంలోకి చూస్తూ శతాబ్దాల తరబడి నిలబడిన ఒక శిథిలం, అవతలగా ఆపైన వున్న నీలి సముద్రంలోకి ఎగిరిపోతున్న డేగ, బడిగంట కొట్టగానే ఘొల్లుమంటూ చెదిరిపోతున్న పిల్లలు, గట్టున స్నానం చేసే ఆడవారు, ఎడారి ఇసుకల గీతలు, ఆ గీతల మధ్య ఒక కాలి మువ్వ, ప్రతి అంగుళంలోనూ శిల్పవిన్నాణం శోభిస్తున్న కిటికీ, ఒక ఇంటి ముందున్న మురుగు కాలువ, - ఇట్లా ఒకదాని నుండి మరొక దానికి పసిపిల్లాడి మనసులా, పిచ్చికలా ఎగురుకుంటూ వెళ్తుంది కెమెరా. మధ్య మధ్య ఒక లాంతరు, గొడుగు, పాదరక్షా ... వస్తాయి...
ఈ చలనచిత్రానికి ప్రాణం - దాని సంగీతం. ఆ సంగీతాన్ని యిచ్చినది ఏల్చూరి విజయ రాఘవరావు - ఆంధ్రుడు.
హిందుస్తానీ సంగీత ప్రియులందరూ విజయ రాఘవరావును వేణువు నూదే వారిలో మేటిగా నెరుగుదురు. ప్రముఖ వేణువాద్య కళాకారుడు, రోను మజుందార్కు విజయ రాఘవరావు కొంతకాలం వేణువును నేర్పినాడు; రవిశంకర్ సంగీత దర్శకత్వం వహించిన ఎన్నో చిత్రాలలో, నాటకాలలో పనిచేశాడు. 
"నా భావాన్ని అర్థం చేసుకొని, విజయ రాఘవరావు సరిగ్గా నేనూహించినట్లుగా అమర్చారు సంగీతం. లేకపోతే నా కొంప మునిగిపోయేది " అన్నాడు హుసేన్. ఈ చలనచిత్రానికి" సౌండ్" దర్శకత్వం వహించినవారు మరొక ఆంధ్రుడు - పేరు జాస్తి రాఘవేంద్రరావు; అతనిది ఏలూరు.
1967 జూలై మొదటి వారంలో బెర్లిన్లో ముగిసిన 17 వ అంతర్జాతీయ చలనచిత్రోత్సవంలో నిడివి తక్కువైన చలనచిత్రాలకు ఇవ్వబడే ప్రథమ బహుమతి - "బంగారు ఎలుగుబంటి", "త్రూ ది ఐస్ ఆఫ్ ఎ పెయింటర్"కు లభించింది.
Years of Vision, Padmabhushan P.P.Rao - nov' 2008; వాకాటి పాండురంగారావు వ్యాసం "త్రూ ది ఐస్ ఆఫ్ ఎ పెయింటర్".
తిరుమల పవిత్రోత్సవం
పవిత్రోత్సవం తిరుమల దేవాలయం యొక్క పవిత్రతను, పరిశుభ్రతను అవధారణ చేయడానికి ఉద్దేశింపబడిన ఉత్సవము. పవిత్రోత్సవం అంటే సాధారణంగా శుద్ధీకరణ ప్రక్రియ. తిరుమల గర్భగుడి సమేతంగా ఆలయంలో సమస్త కోణాలను సంవత్సరంలో నాలుగు మార్లు కోయిల్ ఆళ్వార్ తిరుమంజనం అనే పేరున సుగంధ ద్రవ్యాలతో జరిగే శుద్ధీకరణ ప్రక్రియ భౌతికమైనది కాగా పవిత్రోత్సవం భావనాత్మకమైనది. స్వామివారి కైంకర్యంలో మంత్రదోష, క్రియాదోష, కర్తవ్య లోపాదులు ఉండరాదు అనే దృష్టికోణంలో ఈ ఉత్సవం జరుగుతుంది. ఇక్కడ ఆలయ పూజాదికాలలో అనుదినం అనవధానంతో అవసరంతో లోటుపాటులు, మానవుడు అయినందువల్లనే జరుగుతాయి. ఇటువంటి మానవకృత దోషాలను పరిహరించుకోవడానికి పవిత్రోత్సవం జరుగుతుంది.
తిరుమల దేవాలయంలో పూర్వం పవిత్రోత్సవం నిర్వహింపబడినట్లు అనేక శాసనాల వలన తెలుస్తోంది. కానీ ఈ ఉత్సవం ఏ కారణం చేతనో నిలిచిపోయింది. తిరిగి 1962 సంవత్సరంలో ఈ ఉత్సవాన్ని పునరుద్ధరించడం జరిగింది. నాటి నుండి కొనసాగుతూ వస్తుంది.
ఈనాడు పవిత్రోత్సవం శ్రావణమాసంలో ఏకాదశి నుండి త్రయోదశి వరకు మూడు రోజులు తిరుమల ఆలయంలో జరుగుతుంది. ముందురోజు (అనగా దశమినాడు) అంకురార్పణ జరుగుతుంది. ఏకాదశినాడు పవిత్ర ప్రతిష్ఠ జరుగుతుంది. ద్వాదశినాడు ఉత్సవ మూర్తులకు పవిత్ర సమర్పణ, త్రయోదశినాడు పూర్ణాహుతితో ఉత్సవం ముగుస్తుంది. మలయప్ప స్వామికి, ఉభయ దేవేరులకు పవిత్రమాలలను వేసి ఊరేగించడంతో జరిగిన దోషం పరిహారమౌతుంది.
కెల్విన్‌
కెల్విన్ (Kelvin (symbol: K) ఉష్ణోగ్రత యొక్క కొలమానము మరియు ఏడు మూల SI ప్రమాణాలలో ఒకటి. కెల్విన్ కొలమానం ఉష్ణగతిశాస్త్ర ప్రకారం శూన్యం అనగా ఎటువంటి ఉష్ణ శక్తి లేకపోవడం (0 K). కెల్విన్ కొలమానం మరియు కెల్విన్ లు ఐరిష్ భౌతిక శాస్త్రవేత్త మరియు ఇంజినీరు విలియం థాంసన్, మొదటి బరోన్ కెల్విన్ (William Thomson, 1st Baron Kelvin ( (1824–1907) పేరు మీద నామకరణం చేయబడింది. ఇతడు పరమ కనిష్ఠ ఉష్ణోగ్రత స్థానం (absolute zero point) కనుగొనేందుకు ప్రయత్నించాడు. కెల్విన్‌ కొలమానంలో ఉదాహరణకి, పరమ కనిష్ఠ ఉష్ణోగ్రత స్థానం 0 K అని రాస్తారు తప్ప 0°K అని రాయకూడదు. అనగా కెల్విన్ కొలమానం వాడేటప్పుడు డిగ్రీలని సూచించే చిన్న సున్నని రాయనక్కర లేదు. ఇది అంతర్జాతీయ ఒప్పందాల ప్రకారం ఉన్న ఆచారం.
హవేలీ సంగీతం
హవేలీ సంగీతం : శ్రీకృష్ణ ఆరాధనలో భాగమైన ప్రాచీన హవేలీ సంగీతానికి మళ్ళీ ఊపిరి పోయడంలో, అహ్మదాబాద్ లోని" అష్టచావ కీర్తన సంగీత విద్యాపీఠం" గురువు "విఠల్‌దాస్ బాపోద్రా" ఎంతో కృషి చేశాడు.
పుష్టిమార్గ వైష్ణవ శాఖను స్థాపించిన మధ్యయుగాలనాటి మతాచార్యుడైన శ్రీ వల్లభాచార్య కుమారుడు, శ్రీ విఠలేశ్ ( 1556 - 1698 ) దాదాపు 500 ఏళ్ళ క్రితం ఈ హవేలీ సంగీతాన్ని ప్రారంభించాడు. ద్రుపద్, ధమార్, ఠుమ్రీ లాంటి సాంప్రదాయిక విధానాల ఆధారంగా రూపొందిన గానశైలి ఈ హవేలీ సంగీతం. పుష్టిమార్గ వైష్ణవ శాఖ వారు శ్రీకృష్ణుడి ఆలయాలను సాంప్రదాయికంగా "హవేలీ" అని పిలుస్తుంటారు. దాని నుంచే దీనికి "హవేలీ సంగీతం" అని పేరు వచ్చింది. శ్రీ కృష్ణ పరమాత్ముణ్ణి కీర్తించే గీతాలన్నీ వ్రజ భాషలో ఉంటాయి. శ్రీకృష్ణుడు పుట్టి పెరిగినట్లగా భావిస్తున్న "వ్రజ్‌ప్రదేశ్" ప్రాంతంలో వాడే భాష అది. శ్రీ విఠలేశ్‌కు ఉన్న ఎనిమిది మంది ప్రధాన శిష్యులలో ఒకరైన సూర్ దాస్ దాదాపు 1.25 లక్షల గీతాలు రచించాడు. కాని వాటిలో 33 వేలు మాత్రమే ఇప్పుడు లభ్యమవుతున్నాయి.
విద్యార్థులు ఎంత ముఖ్యమో ఈ ప్రాచీన సంగీత పునరుద్ధరణకు భూరి విరాళాలిచ్చే దాతలూ అంతే ముఖ్యం. నిజానికి ముంబైకి చెందిన థాకర్‌సేలు, ఖటావ్‌లు, అంబానీలు - వీరంతా పుష్టిమార్గీ కుటుంబాలకు చెందిన వారే. "గతంలో కొన్ని కుటుంబాల పూర్వీకులు హవేలీ సంగీతానికి మహరాజ పోషకులుగా నిలిచారు" అని విఠల్‌దాస్ బాపోద్రా తెలిపాడు.
హవేలీ సంగీతం అనునది వైష్ణవ సాంప్రదాయం గల దైవ ఆరాధనలో ఉపయోగించే సంగీతం. ఇది రాజస్థాన్ లోని నథ్వారాలో ముఖ్యమైన వైష్ణవారాధనలో ఉపయోగించే చారిత్రాత్మక కళ. "హవేలీ" అను పదం దైవత్వము గల రాజప్రసాదం అనే అర్థం యిస్తుంది. రాజస్థాన్ మరియు గుజరాత్ రాష్ట్రాలలో హవేలీ సంగీతం ద్రుపద్ తొ పోల్చినపుడు కృష్ణుని యొక్క భక్తి తత్వాన్ని కీర్తనలలో, భజనలలో మరియు భవ్య నృత్యాలలో వాడే ప్రక్రియ అని తెలుస్తుంది. ఈ సంగీతం క్లాసికల్ మరియు ఫోక్ సంగీతాల సమ్మేళనము. ఈ సంగీతం పాడే విధానము ప్రస్తుతం ద్రుపద్ మరియు ధమర్ విధానాలతో పోలి ఉంటుంది. ప్రస్తుతం ఈ సంగీతాన్ని నందగోన్ లో గల వృందావన్ లోని రాధా వల్లబ్ ఆలయం నందు, బారసానలో శ్రీ రాధా రాణి, మరియు నధ్వారాలో నాథ్‌జీ వంటి వారు ఎక్కువగా ఆలపిస్తున్నట్లు తెలియుచున్నది.
సంగీత రత్నాకరము
సంగీత రత్నాకరము ను శార్ఙ దేవుడు 13 వ శతాబ్దంలో రచించాడు. అటు హిందుస్తానీ సంగీతానికి ఇటు కర్ణాటక సంగీతానికి ఇది ప్రామాణిక గ్రంథం. వేదకాలం నుంచీ ముస్లింల ప్రాబల్యం వరకూ గల మధ్య కాలంలో సంగీతానికి గల స్థితిగతులను తెలియజెప్పే గ్రంథమిది. 
దీనినే "సప్తాధ్యాయి" అని కూడా అంటారు. ఇందులో 7 అధ్యాయాలు ఉన్నాయి. అవి వరుసగా :
రురు మహర్షి
రురు, రురుడు లేదా రురు మహర్షి హిందూ పురాణాలలోని భృగు సంతతికి చెందిన గొప్ప ఋషి. చ్యవన మహర్షి మరియు సుకన్య దంపతుల పుత్రుడు ప్రమతి. ప్రమతి మహాతపస్సంపన్నుడై విరాజిల్లుచుండెను. ఘృతాచి అను అప్సరస ఆతనిని వలచి ఆశ్రమమునకు వచ్చి సేవ చేయుచుండగా కొంతకాలమునకు వారి మధ్య అనురాగము జనించి ఆతడు ఘృతాచి యందు ప్రమతి యొక సుపుత్రుని గాంచెను. అతడు రురుడు అనే పేరున పెరుగుచు ధర్మాత్ముడు, తపశ్శాలి, విద్యావంతుడు, మన్మదోపముడు అయి అలరారుచుండెను.
మహాతపస్వి అయిన స్థూలకేశుడను మహర్షి ఆశ్రమము పరమ పవిత్రమై ప్రశాంత నిలయమై వుండెను. విశ్వావసుడను గంధర్వరాజు మరియు అప్సరస యగు మేనక ఈ ముని ఆశ్రమ ప్రాంతమున విహరించి, మిథునకృత్య మొనరించి తమ కోరికలను తీర్చుకొనిరి. కొంతకాలమునకు మేనక గర్భవతి అయి చక్కని కూతుర్ని కని ఆమెను ఆశ్రమ ప్రాంతమున విడిచిపెట్టి వెడలిపోయెను. స్థూలకేశ మహర్షి ఆ బిడ్డను చేరదీసి, ప్రమద్వర అని నామకరణం చేసి, విద్యాబుద్ధులు నేర్పి తీర్చిదిద్దెను.
రురుడు ఒకసారి స్థూలకేశ మహర్షి ఆశ్రమమునకు విచ్చేసి మనోహరముగ దేవకన్య వంటి సౌందర్యము మూర్తీభవించిన ప్రమద్వరను చూచి ఆమెపై అనురాగము కలిగెను. తండ్రి ప్రమతికి విషయము విన్నవించగా ఆ కన్యామణి వృత్తాంతము విని అంగీరించగా, కన్య దానం చేయడానికి స్థూలకేశుడానందించెను. వివాహము కొలది దినములుండగా ప్రమద్వర వనములో పూలుకోయడానికి వెళ్లగా పాముకాటు వలన మరణించెను. అందరూ దుఃఖిస్తుండగా రురుడు మిక్కిలి రోదిస్తూ, ఏకాంతమున తీవ్రముగా వాపోవుచుండెను. అదిచూచిన దేవదూత జాలిపడి నీ ఆయువులో సగము ఆమెకు ఇచ్చిన ఈమె మరల జీవింపగలదు అని పలికెను. వెంటనే రురుడు తన జీవితకాలంలో సగము ఆమెకు ధారపోసెను. అనంతరము రురువునకు ప్రమద్వరకు కళ్యాణము చేసిరి.
నిజ తపశ్శక్తి వలన, త్యాగము వలన, వలచిన కాంత మరణింపగా పునర్జీవింపజేసికొని ఆమెను ధర్మపత్నిగా పరిగ్రహించిన రురుడు, తనకొరకై చూపిన నిష్కల్మష ప్రేమ, నిరుపమాన త్యాగము నెంతయే మెచ్చుకొని పునర్జీవితయై అపూర్వ సౌందర్యము నందిన ప్రమద్వర ఉత్తమోత్తమ దాంపత్య ధర్మమును పాటించుచు గృహస్థాశ్రమమును నిర్వర్తించుచు చిరకాలము జీవించిరి. కాలక్రమమున ఆతని దయవలన ప్రమద్వర గర్భము ధరించి నవమాసములు నిండిన పిదప పుత్రుని పొందెను. అతడే శునక మహర్షి. శునకుడు పెరిగి పెద్దవాడై భృగు వంశీయుల కందరికి ఆనందదాయకుడై, సత్త్వగుణసంపన్నుడై తీవ్రతపస్సు సలిపి శాశ్వత యశస్సును సంపాదించెను. ఆతని కుమారుడే శౌనక మహర్షి.
ప్రమతి
ప్రమతి భృగు వంశంలోని దివ్య తపస్వియైన మహర్షి. ఇతడు చ్యవన మహర్షి మరియు సుకన్యల పుత్రుడు. ఘృతాచి అను అప్సరస ఇతనిని వలచి యాతని ఆశ్రమమునకు వచ్చి సేవచేయుచుండెను. కొంతకాలమునకు ఆతనికి ఆమెపై అనురాగము ఉదయించి పిదప ఘృతాచి యందు సుపుత్రుని పొందెను. అతడు రురుడు అను పేరుతో పెరుగుచు ధర్మాత్ముడు, తపశ్శాలి, విద్యావంతుడు, మన్మథోపముడై వెలుగొందెను.
ట్రెమటోడా
ట్రిమటోడా లేదా ట్రెమటోడా (లాటిన్ Trematoda) ప్లాటిహెల్మింథిస్ (Platyhelminthes) ఫైలమ్ లోని ఉపతరగతికి చెందిన జీవులు. వీటిలో రెండు రకాల పరాన్నజీవులున్నాయి. వీటిని సామాన్యంగా ఫ్లూక్ (flukes) అని పిలుస్తారు.
ట్రెమటోడా జీవుల్ని అతిథేయిలో అవి నివసించే వ్యవస్థల ఆధారంగా రెండు వర్గాలుగా విభజించారు.
ఫాసియోలిడే
ఫాసియోలిడే (లాటిన్ Fasciolidae) ప్లాటిహెల్మింథిస్ (Platyhelminthes) ఫైలమ్ లోని ఒక కుటుంబం. వీనిలో చాలా పరాన్నజీవులు పశువులకు మరియు మనుషులకు సోకుతాయి. ఈ కుటుంబంలో 5 ప్రజాతులు ఉన్నాయి. ఇవి కాలేయము, పిత్తాశయము మరియు పేగులలో నివసిస్తాయి. వీటి జీవితచక్రంలో మాధ్యమిక అతిథేయిగా మంచినీటి నత్తలలో జరుగుతుంది.
ఆల్సన్ "et al." 2003 ప్రకారం ఈ కుటుంబంలో ఐదు ప్రజాతులున్నాయి:
ఉపమన్యు మహర్షి
ఉపమన్యు మహర్షి భారతీయ ఋషి. వ్యాఘ్రపాదుడు అను మహాత్ముని కుమారులు ఉపమన్యు మరియు ధౌమ్యుడు. ఇతని కథ మహాభారతములో అనుశాసనిక పర్వములో కలదు, కానీ తిక్కన భారతములో లేదు.
వ్యాఘ్రపాద మహర్షి ఇల్లాలు పిల్లలను అల్లారు ముద్దుగా పెంచుచుండెను. ఒకనాడు బందువుల ఇంట్లో పాయసము రుచి తెలిసి, అటువంటి పాయసాన్నము వండి పెట్టమని తల్లిని కోరిరి. లేదనిక చింతింతురని పిష్టరసమును తయారుచేసి పిల్లలకిచ్చెను. అది రుచింపక పాయసమే కావలయునని మారాముచేసిరి. అప్పుడి ఆ తల్లి ఆవు లేనిదే పాలురావు. పాలు లేనిదే పాయసాన్నము రాదని చెప్పెను. ఆవునెవరిత్తురు? మా కోరిక తీర్చువారెవరు? అని వారు ప్రశ్నించిరి. అనంతరం ఆ మహాసాధ్వి ఈశ్వరుడు సర్వ కామ్యములు తీరునని తెలిపెను. శివధ్యానం చేసి ఏకంగా పాలసముద్రాన్నే పొందుతానన్నాడు ఉపమన్యుడు. అతడికి అంత పట్టుదల కూడా ఉన్నదని ఆ తల్లికి తెలుసు!
తల్లి మాటలు విని ఉపమన్యుడు బయలుదేరి ఒక ఏకాంత ప్రదేశమున ఎడమకాలి బొటనవ్రేలిపై నిలిచి మహాతపస్సు చేయనారంభించెను. నూరేండ్లు పండ్లు మాత్రమే తిని, మరి నూరేండ్లు ఆకులు మాత్రమే తిని, ఇంకొక నూరేండ్లు నీరు మాత్రమే త్రాగి, ఇంకొక నూరేండ్లు గాలి మాత్రమే పీల్చి, ఇలా మొత్తము వెయ్యి సంవత్సరములు ఉపమన్యువు పరమశివుని ఆరాధించెను.
ఈశ్వరునికి అతనిపై దయకలిగి పరీక్షించదలచి ఇంద్రుడి వేషములో వెళ్లి భోగభాగ్యాదులు ఇస్తానని ఆశ చూపించాడు. బూడిద తప్ప ఏమి ఇవ్వలేని శివుడినేం అడుగుతావు? ఆయన ఏమిస్తాడు? అని ఎద్దేవా చేశాడు. శివనింద భరించజాలక చెవులు మూసుకుని తక్షణం అక్కడి నుంచి ఆ ఇంద్ర వేషధారిని కదలమని హెచ్చరించాడు ఉపమన్యుడు.అంత ఉపమన్యుడు ఆతని నిరాకరించి పశుపతిని తప్ప ఇతరుల్ని అర్ధింపను అని పలికెను. ఇంకా తాత్సారం చేస్తున్న అతడ్ని వెళ్లగొట్టాలని తల్లి తనకు రక్షగా ఇచ్చిన భస్మం పిడికిట్లో పట్టుకుని అఘోరాస్త్రం మది తలచి ప్రయోగించబోగా అప్పుడు పరమేశ్వరుడు ప్రత్యక్షమై భక్తుని కన్నులపండగజేసెను. తదనంతరము ఉపమన్యుడు పరమ శివభక్తుడై చిరకాలము జీవించెను.
శ్రీకృష్ణుని అష్టభార్యలలో ఒకరైన జాంబవతి భర్తని తనకొక సుపుత్రుని ఇమ్మని ప్రార్ధించెను. అందుకు కృష్ణుడు తాను పండ్రెండేండ్లు పరమేశ్వరుని గూర్చి తపస్సు చేసినగాని సుపుత్రుడు లభించుట దుర్లభమని పలికెను. అంతనామెకు పుత్రునిచ్చుటకై కృష్ణుడు తపస్సు చేయుటకు అంగీకరించెను.
తి.తి.దే. పధకాలు
తిరుమల తిరుపతి దేవస్థానాలు వివిధ పధకాలు అమలుజరుపుతున్నారు.
శ్రీనివాసునికి జరుగు నిత్య పుష్పాలంకరణ సేవలో పాల్గొన కోరు భక్తులు దేవస్థానం ఎగ్జిక్యూటివ్ ఆఫీసరు పేరిట డిమాండు డ్రాఫ్టు తీసి వారి అభీష్టానుసారం వేయి రూపాయలు మొదలుకొని లక్ష రూపాయల వరకు డబ్బు పంపినచో ఆ డబ్బును డిపాజిట్టు చేసి ఆ డబ్బుతో అత్యాధునిక గ్రీన్ హౌస్ కల్టివేషన్ పద్ధతులలో సువాసన కలిగిన పుష్పములు (గులాబి, చేమంతి, గన్నేరు, తామర, మల్లి, బంతిపూలు, మొగిలి, మొల్లలు, జాజులు, మరువము, దవణము, కనకాంబరాలు, నూరు వరహాలు) తిరుమల ఉద్యానవనములలో పెంచి భక్తులు కోరిన రోజు శ్రీవారికి పుష్పమాలలు వారి పేరుమీద సమర్పించబడును.
భక్తులు తమ శ్రీవారి దర్శనానికి తిరుమల వచ్చునప్పుడు వారే తమ కిష్టమైన విడి పుష్పములను 5 కిలోగ్రాములకు తగ్గకుండా ఎన్నైనా తెచ్చి తిరుమల గార్డెన్ ఆఫీసులో ఇచ్చి రసీదు పొందవచ్చును. ఆ పుష్పాలు ఆలయ అవసరాలకు తగినట్టు కట్టి ఆ భక్తుల పేరుమీద శ్రీవారికి కైంకర్యము చేయబడును.
పూదోట యజమానులు తాము పండించిన సీజను పుష్పాలను దేవుని పేర నేరుగా వారి ప్రాంతం నుండి తిరుమలకు బస్సులో పంపవచ్చును. దీనికి ఎ.పి.ఎస్.ఆర్.టి.సి.వారు ఉచిత బస్సు సౌకర్యం కల్పించినారు. అలా వచ్చిన పూలను తిరుమల గార్డెన్ ఆఫీసువారు తీసుకుని శ్రీ వేంకటేశునికి వినియోగిస్తారు. నర్సరీ యజమానులు తాము రూపొందించిన హైబ్రీడు పుష్పజాతి మొక్కలను తిరుమల దేవునికి సమర్పించిన అవి శ్రీవారి ఉద్యానవనాలలో పెంచబడి వాని పుష్పములు శ్రీవారికి కైంకర్యము చేయబడును.
తి.తి.దే. చేస్తున్న ధార్మిక ప్రచురణలో భాగంగా రచయితలకు తమ ఆధ్యాత్మిక గ్రంథాలను ప్రచురించుకునేందుకు ఆర్థిక సహాయం అందిస్తోంది. ఈ కార్యక్రమం గత 25 సంవత్సరాలుగా జరుగుతోంది. రచయితలు తమ ధార్మిక గ్రంథాల ముద్రణకు ఆర్థిక సహాయం కోసం తిరుమల తిరుపతి దేవస్థానం వారికి పంపవచ్చును. అలా వచ్చిన గ్రంథాలను నిపుణుల మండలి పరిశీలించి నిర్ణయిస్తారు.
తి.తి.దే. పాఠశాలలకు, కళాశాలలకు, ఆశ్రమాలకు, మఠాలకు మరియు ఇతర హిందూ సంస్థలకు దేవుళ్ళ విగ్రహాలను రాయితీపై సరఫరా చేయడం జరుగుతుంది.
తిరుమల తిరుపతి ఘాట్ రోడ్డు మధ్యగాని, తిరుమలలోగాని అవసరమైనవారు ఉచిత అంబులెన్స్ సేవలను పొందవచ్చును. ఈ సేవలను బెంగుళూరుకు చెందిన సి.టి.సి.వారు అందుస్తున్నారు.
సంప్రదించవలసిన ఫోను నెంబరు: 0877-2251062
శివుని వేయి నామములు- 201-300
శివ సహస్రనామ స్తోత్రములోని తరువాతి నూరు నామముల అర్ధాలు:
సహస్రహస్తః = అనేకమైన (వేయి) హస్తములు కలవాడు
విజయః = విజయమును సాధించువాడు
వ్యవసాయః = ఎల్లప్పుడు ప్రయత్నము చేయువాడు
అతంద్రితః = తొట్రుపాటు లేనివాడు
అమర్షణః = దుష్టత్వమును కోపగించుకొనువాడు
మర్షణాత్మా = సహనముతో కూడిన ఆత్మకలవాడు
యజ్ఞహా = దక్షుని యజ్ఞమును నాశనము చేసినవాడు
కామనాశకః = మన్మథుని నశింపచేసినవాడు
దక్షయాగాపహారీ = దక్ష యజ్ఞమును నాశనము చేసినవాడు
సుసహః = మిక్కిలి సహనము కలవాడు
మధ్యమః = మధ్యేమార్గమున ఉండువాడు
తేజః అపహారీ = ఇతరుల తేజస్సును హరించువాడు
బలహా = ఇతరుల బలమును హరించువాడు
ముదితహా = ఎల్లప్పుడు సంతోషంతో ఉండువాడు
అర్ధః = ప్రయోజనము యొక్క రూపము ధరించువాడు
అజితః = జయింపబడనివాడు
వరః = అందరికంటే ఉత్తముడు
గంభీరఘోషః = గంభీరమైన కంఠధ్వని కలవాడు
గంభీరః = లోతైన స్వభావము కలవాడు
గంభీర బలవాహనః = పైకి కనిపించని బలమైన వాహనము కలవాడు
న్యగ్రోధరూపః = వటవృక్షము యొక్క రూపమైనవాడు
న్యగ్రోధః = తానే వటవృక్షమువలె వ్యాపించియుండువాడు
వృక్షకర్ణస్థితిః = చెట్టు యొక్క ఆకులపై నివసించువాడు
విభుః = సమస్తమునకు అధిపతి
సుతీక్షణ దశనః = మిక్కిలి పదునైన దంతములు కలవాడు
మహాకాయః = గొప్ప శరీరము కలవాడు
మహాననః = గొప్పదైన ముఖము కలవాడు
విశ్వక్సేనః = విష్ణుసేనాధిపతియైన విశ్వక్సేనుని రూపము తానే అయినవాడు
హరిః = విష్ణువే తానైనవాడు
యజ్ఞః = తానే యజ్ఞపురుషుడైనవాడు
సంయోగపీడ వాహనః = యుద్ధమందు బాధారహితమైన వాహనము కలవాడు
తీక్షణతాపః = తీక్షణమైన వేడిమి కలుగజేయువాడు
హర్యశ్వః = పచ్చని కాంతిగల గుర్రములు కలిగియున్న సూర్యునివంటివాడు
సహాయః = ఎల్లప్పుడు మనతో ఉండువాడు
కర్మకాలవిత్ = కర్మముల గురించియు, కాలముల గురించియు తెలిసినవాడు
విష్ణుప్రసాదితః = విష్ణువు యొక్క అనుగ్రహము పొందినవాడు
యజ్ఞః = యజ్ఞము యొక్క రూపము తానేఅయినవాడు
సముద్రః = సముద్రము యొక్క రూపము తానేఅయినవాడు
బడబాముఖః = సముద్ర గర్భమున ఉండు బడబాగ్ని రూపము తానే అయినవాడు
హుతాశన సహాయః = అగ్ని సహాయముగా కలవాడు
ప్రశాంతాత్మా = శాంతమైన ఆత్మ కలవాడు
హుతాశనః = తానే అగ్ని రూపమైయున్నవాడు
ఉగ్రతేజాః = తీవ్రమైన తేజస్సు కలవాడు
మహాతేజాః = గొప్పదైన తేజస్సు కలవాడు
జన్యః = సమస్త జంతువుల రూపము తానే అయినవాడు
విజయకాలవిత్ = విజయము పొందు కాలము తెలిసినవాడు
జ్యోతిషాం అయనం = నక్షత్రములకు మూలస్థానమైనవాడు
సిద్ధిః = కార్యసిద్ధి రూపము తానే అయినవాడు
సర్వవిగ్రహః = సమస్తమైన విగ్రహరూపములు తానే అయినవాడు
శిఖీ = శిఖలు కలవాడు
ముండీ = కేశరహితమైన శిరస్సు కలవాడు
జటీ = జడలు కలిగినవాడు
జ్వాలీ = అగ్నిజ్వాలా రూపమైనవాడు
మూర్తిజః = విశిష్టమైన ఆకారంతో పుట్టినవాడు
మూర్దగః = శిరస్సును పొందినవాడు
బలీ = బలము కలవాడు
వైష్ణవః = విష్ణుశక్తి కలిగినవాడు
ప్రజవీ = మిక్కిలి వేగము కలవాడు
తాళీ = సంగీత శాస్త్రము నందలి లయజ్ఞానము కలవాడు
ఖేళీ = మిక్కిలిగా నటించువాడు
కాలకటంకటః = యముని నియంత్రించువాడు
నక్షత్రవిగ్రహమతిః = నక్షత్రములు, గ్రహముల యొక్క జ్ఞానం కలవాడు
గుణబుద్ధిః = మంచి గుణములను గురించి తెలిసినవాడు
లయః = తానే ప్రళయరూపమై ఉన్నవాడు
అగమః = తేలికగా పొందుటకు వీలులేనివాడు
ప్రజాపతిః = సృష్టికర్తయైన బ్రహ్మ తానే అయినవాడు
విశ్వబాహుః = ప్రపంచమునే తన భుజములుగా కలవాడు
విభాగః = ప్రపంచం యొక్క భాగము తానే అయినవాడు
సర్వతోముఖః = అన్ని విషయములు బాగుగా తెలిసినవాడు
విమోచనః = విముక్తి కలుగజేయువాడు
సుసరణః = తేలికగా ప్రసరించువాడు
హిరణ్య కవచోద్భవః = బంగారు కవచముతో పుట్టినవాడు
మేఘజః = మేఘమునుండి పుట్టినవాడు
బలచారీ = బలముతో సంచరించువాడు
మహీచారీ = భూమియందు సంచరించువాడు
స్తుతః = స్తుతి చేయబడినవాడు
సర్వతూర్య వినోదీ = సమస్తమైన తూర్య వాద్యములచేత వినోదించువాడు
సర్వవాద్య పరిగ్రహః = సమస్త వాద్యములను ఉపయోగించువాడు.
ఆంధ్ర రాష్ట్రం
శ్రీకాకుళం, విశాఖపట్నం, తూర్పు గోదావరి, పశ్చిమ గోదావరి, కృష్ణా, గుంటూరు, నెల్లూరు, చిత్తూరు, కడప, అనంతపురం, కర్నూలు జిల్లాలు, బళ్ళారి జిల్లాలోని రాయదుర్గం, ఆదోని, ఆలూరు తాలుకాలు కలిపి 1953 అక్టోబర్ 1న ఆంధ్ర రాష్ట్రం ఏర్పడింది. బళ్ళారి జిల్లాలోని బళ్ళారి తాలూకా ఎల్‌.ఎస్‌ మిశ్రా సంఘం నివేదిక ననుసరించి మైసూరు రాష్ట్రంలో కలిపేసారు.
1937 నాటి శ్రీబాగ్‌ ఒడంబడిక ననుసరించి కొత్త రాష్ట్రానికి కర్నూలు రాజధాని అయింది. టంగుటూరి ప్రకాశం ముఖ్యమంత్రి అయ్యాడు. సి.ఎం.త్రివేది గవర్నరు అయ్యాడు. నెహ్రూ చేతుల మీదుగా జరిగిన ప్రత్యేక రాష్ట్ర ఏర్పాటుతో ఆంధ్రుల చిరకాల స్వప్నం ఫలించింది.
ఆ తర్వాత 1 నవంబరు, 1956 తేదీన తెలంగాణ ప్రాంతం ఇందులో కలిసి తెలుగువారి విశాలాంధ్రగా ఉమ్మడి ఆంధ్ర ప్రదేశ్ రాష్ట్రం ఏర్పడింది.
58 సంవత్సరాలు తర్వాత
ఆంధ్రప్రదేశ్ పునర్వ్యవస్థీకరణ చట్టం, 2014 అమల్లోకి వచ్చింది.
జూన్ 2, 2014న అధికారికంగా విభజన జరిగి ఆంధ్రప్రదేశ్, తెలంగాణ కొత్త రాష్ట్రాలుగా ఏర్పడ్డాయినవంబరు 1, 1956 తేదీన హైదరాబాద్ రాష్ట్రం లోని తెలుగు భాష మాట్లాడే తెలంగాణ ప్రాంతాన్ని మరియు ఆంధ్ర రాష్ట్ర ప్రాంతాన్ని కలిపి విశాలమైన ఆంధ్ర ప్రదేశ్ ఏర్పడింది. ఇతర భాషలు మాట్లాడే ప్రాంతాల్ని మహారాష్ట్ర మరియు కర్ణాటక రాష్ట్రాలలో కలిపింది.
మిస్సమ్మ (2003 సినిమా)
మిస్సమ్మ నీలకంఠ దర్శకత్వం వహించగా 2003 సంవత్సరంలో విడుదలైన తెలుగు సినిమా. ఇందులో శివాజీ, లయ, భూమిక ప్రధాన పాత్రలు పోషించారు. 2003లో ఈ సినిమాకు ఉత్తమ చిత్రం, ఉత్తమ రచయిత, ఉత్తమ నటి, ఉత్తమ డబ్బింగ్ విభాగంలో మూడు నంది పురస్కారాలు అందుకున్నది.
నందగోపాల్ అలియాస్ నందు (శివాజీ) జె. పి. గ్రూప్ ఆఫ్ కంపెనీస్ అనే సంస్థ, హైదరాబాదులో అకౌంటెంటుగా పనిచేస్తుంటాడు. చేసేది చిన్న ఉద్యోగమైనా అతని హృదయం విశాలమైంది. తనకొచ్చే జీతంలో పాతిక శాతం సేవా కార్యక్రమాలకు కేటాయిస్తుంటాడు. అతని భార్య రత్నమాల (లయ). వారిద్దరూ పిల్లలు వద్దనుకుని ఒక అనాథ అమ్మాయిని తీసుకొచ్చి పెంచుకుంటూ ఉంటారు. ఒకసారి కంపెనీకి ఛైర్మన్ మేఘన (భూమిక) కంపెనీ ప్రధాన కార్యాలయమైన ముంబై నుంచి హైదరాబాదుకు వస్తుంది. నందగోపాల్ ఆమె దగ్గర మంచి పేరు సంపాదించి పదోన్నతి పొందాలని వ్యాపార సంస్థలు సామాజిక సేవ ద్వారా ఎలా అభివృద్ధి చెందవచ్చో అనే అంశంపై తాను రాసిన థీసిస్ ను ఆమెకు ఇస్తాడు. ఆమె దాన్ని చదివి అతన్ని ఇంటికి పిలిపిస్తుంది.
ఈ సినిమాకు వందేమాతరం శ్రీనివాస్ సంగీత దర్శకత్వం వహించాడు. "ఆకాశానికి ఆశల నిచ్చెన" అనే పాట పాతాళభైరవి సినిమాలో ప్రాచుర్యం పొందిన "ప్రేమ కోసమై వలలో పడెనే" అనే పాట బాణీలో స్వరపరచబడింది. ఇందులో కథా నాయకుడి మనోభావాలను వ్యక్తపరచడానికి దర్శకుడు నీలకంఠ మూకాభినయ (మైమ్) కళాకారులకు వాడుకున్నాడు.
రాజధాని
రాజధాని : ఒక దేశము లేదా ప్రాంతము లేదా రాష్ట్రము యొక్క పరిపాలనా విభాగాలు గల ప్రాంతం లేదా నగరం. రాజధాని అనగా దాదాపు ఒక నగరం, ఇది ఆ రాజ్యపు రాజరిక వ్యవహారాలు లేదా పరిపాలనా విభాగ అంగాలు గల నగరం.
పూర్వ కాలంలో రాజులు తమ రాజ్యానికి లేదా సామ్రాజ్యానికి కేంద్రంగా చేసుకుని పరిపాలించేవారు. ఈ నగరానికే రాజధాని అనే పేరు వచ్చింది. ఉదాహరణకు అక్బరు కాలంలో భారత రాజధాని ఫతేపూర్ సిక్రీ, ఆతరువాత ఆగ్రా.
అలాగే సమకాలీనంలో, ఒక రాజ్యం అనగా దేశం, తన రాజకీయ విషయాలను ఒకే చోట నుండి పర్యవేక్షించడానికి మరియు పరిపాలించడానికి ఎంచుకున్న నగరమే ఈ రాజధాని. ఉదాహరణకు నేటి భారత్ రాజధాని న్యూఢిల్లీ. తెలంగాణ రాజధాని హైదరాబాదు.
విక్టోరియా జలపాతం
విక్టోరియా జలపాతం (Victoria Falls or Mosi-oa-Tunya "(the Smoke that Thunders)") ప్రపంచంలోనే అతి పెద్ద జలపాతం. ఇది ఆఫ్రికాలోని జాంబియా మరియు జింబాబ్వే దేశాల మధ్య ప్రవహించే జంబెజీ నదికి చెందినది.
ఆఫ్రికా లోని ప్రపంచ వారసత్వ ప్రదేశాల జాబితా
ఆఫ్రికా లో యునెస్కో వారి ప్రపంచ వారసత్వ ప్రదేశాల జాబితా :
సున్నితపు త్రాసు
సున్నితపు త్రాసు చిన్న చిన్న బరువులను కొలవడానికి ఉపయోగించే త్రాసు (Balance). భౌతిక, రసాయినిక ప్రయోగ శాలలో ఉంటుంది.
న్యూటన్ సూత్రాలు
న్యూటన్ గతి సూత్రాలు సాంప్రదాయ యాంత్రిక శాస్త్రం ఆధారంగా రూపొందిచబడ్డాయి. ఇవి బాహ్యబలమునకు మరియు చలనానికి మధ్య సంబంధం తెలిపే సూత్రములు. 1687 జూలై 5 వ తారీఖున ప్రచురించబడిన ఈ మూడు సూత్రాలు క్లాసికల్ మెకానిక్స్ కి ప్రాతిపదిక.
ఈ మూడు నియమాలు న్యూటన్ తన "ఫిలసఫియా నేచురలిస్ ప్రిన్సిపియా మేతమేటికా"లో మొదట 1687 నా ప్రచురితమైనవి.న్యూటన్ అనేక భౌతిక వస్తువులు మరియు వ్యవస్థల చలనాన్ని వివరించేందుకు పరిశోధించడానికి 
వాటిని ఉపయోగించారు.ఉదాహరణకు గ్రంథం యొక్క మూడవ వాల్యూమ్ లో తన న్యూటన్ భూమ్యాకర్షణ నియమం, ఈ గమన నియమాలు కలిపి, కెప్లర్ గ్రహచలన సూత్రాలు వివరించాడు.న్యూటన్ సూత్రాలు, ఇవి వస్తువులను ఒకే బిందు ద్రవ్యరాశులుగా సిద్ధాంతీకరించబడుతుంది. ఇది వస్తువు యొక్క కొలతల కంటే దూరాలు ఎక్కువ ఉన్నప్పుడు ఉపయోగించుతారు. ఈ విధంగా, ఒక గ్రహం కూడా ఒక నక్షత్రం చుట్టూ దాని కక్ష్య చలనం విశ్లేషణ కోసం ఒక అణువుగా సిద్ధాంతీకరించబడింది.
ఇక్కడ ద్రవ్యరాశి, త్వరణం, జోరు మరియు (చాలా ముఖ్యంగా) శక్తి బాహ్యంగా నిర్వహించినవే.ఈ చట్టాలను వీటికి ఒక నిర్వచనంగా పరిగణించవచ్చు.న్యూటోనియోన్ మెకానిక్స్ ప్రత్యేక సాపేక్షత (special relativity) ద్వారా అధిగమించబడింది.కానీ ఇప్పటికీ ఉపయోగించే వేగం కాంతి వేగం కన్నా తక్కువ ఉన్నప్పుడూ ఇంచుమించు ఉపయోగపడుతుంది. 
"బాహ్యబల ప్రయోగము లేనంత వరకు చలన స్థితిలో ఉన్న వస్తువు చలన స్థితిలోను, నిశ్చల స్థితిలో ఉన్న వస్తువు నిశ్చల స్థితిలోనూ ఉంటుంది". ఈ వస్తు ధర్మాన్ని జడత్వము అంటారు.
"ఒక వస్తువు ద్రవ్యవేగంలోని మార్పు ఆ వస్తువు పై ప్రయోగించిన బలానికి అనుపాతముగా ఉంటుంది. మరియు ఆ బలం ప్రయోగించిన దిశలో ఉంటుంది"
ఒక ప్రచోదనం j, ఒక బలం f, ఒక సమయం Δt లో ఒక వస్తువుపై పనిచేస్తే కలుగుతుంది.
అన్ని శక్తులు రెండుగా ఉంటాయి.ఉదాహరణకు A, B అనే రెండు వస్తువులు ఉంటే A మీద B F (A) అనే శక్తిని ఉపయోగిస్తే, B మీద A F (B) ఏ‌ఎన్‌ఈ శక్తిని వ్యతిరేఖంగా కలిగిస్తుంది.
చర్యకు ప్రతి చర్య సమనంగా ఉండి వ్యతిరేక దిశలో పనిచేయును.
F (A) =-F (B)
ఉదాహరణ: రాకెట్